《万年枝花》
宋代·董嗣杲

此种何奇等寿椿，吹香时借好风频。
细花当暑飞黄玉，密叶屯阴侍紫宸。
深樾暗埋巢鹊乳，纖蕤乱缀网蛛尘。
岁寒重结青青子，培拥皇基不老春。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。